**TERMENI DE REFERINȚĂ**

**pentru contractarea** **serviciilor de consultanță în scopul elaborării**

**Standardului de calificare a specialistului în protecția drepturilor copilului**

1. **CONTEXT**

[Changing the Way We Care](https://www.changingthewaywecare.org/) (CTWWC) este o inițiativă globală lansată în octombrie 2018 cu scopul de a promova îngrijirea familială sigură și protectoare pentru toți copiii din instituții rezidențiale sau cei în situație de risc de separare de familiile lor, prin consolidarea familiilor, reformarea sistemelor naționale de îngrijire a copiilor și schimbarea angajamentelor la nivel național, regional și global. Programul CTWWC este implementat de Catholic Relief Services (CRS) și Maestral International LLC, în colaborare cu parteneri globali, naționali și locali care conlucrează pentru a schimba modul în care îngrijim copiii din întreaga lume.

În Republica Moldova scopul CTWWC este de a contribui la finalizarea procesului de dezinstituționalizare a copiilor din instituțiile rezidențiale și de a consolida familiile și serviciile centrate pe îngrijirea în familie, astfel încât copiii să se bucure de un mediu de îngrijire sigur și protector.

1. **CONTRACTAREA SERVICIILOR DE CONSULTANȚĂ**

Solicitarea serviciilor de consultanță derivă din politicile naționale și angajamentele internaționale ale Republicii Moldova privind asigurarea protecției drepturilor copilului. [Hotărârea Guvernului nr.347/2022](https://www.legis.md/cautare/getResults?doc_id=131899&lang=ro) cu privire la aprobarea Programului național pentru protecția a copilului pe anii 2022-2026 și a Planului de acțiuni pentru implementarea acestuia, Obiectivul specific 1.3. prevede *„Asigurarea de către instituțiile de formare profesională a sistemului de protecție a copilului cu resurse umane calificate, care acționează prompt și eficient în interesul superior al copilului, prin intermediul unui număr de 10 programe de instruire aprobate de Ministerul Muncii și Protecției Sociale, care să fie absolvite, până în 2026, de toți angajații relevanți din sistemul public de protecție a copilului*.” Deși în ultimi ani au fost elaborate și realizate multiple programe de formare profesională în domeniul protecției drepturilor copilului, constatăm că lipsește un program specializat de formare profesională a specialiștilor în protecția drepturilor copilului centrat pe competențe și dezvoltarea aptitudinilor necesare activității complexe pentru tot continuumul de servicii pentru îngrijirea și protecția copilului și familiei, dezvoltarea rezilienței profesionale.

În corespundere cu [Legea nr.140/2013](https://www.legis.md/cautare/getResults?doc_id=139010&lang=ro) privind protecția specială a copiilor aflați în situație de risc și a copiilor separați de părinți, în cadrul primăriei activează specialistul în protecția drepturilor copilului. Conform art.3 din Legea Nr.140/2013 **„**specialistul în protecția drepturilor copilului este *persoană angajată de către autoritatea tutelară locală sau de către autoritatea tutelară teritorială, cu sau fără statut de funcționar public, care are studii în domeniul asistenței sociale, al psihologiei, al dreptului, al administrației publice sau în alte domenii conexe, care deține diplomă de studii superioare de licență sau de master, care activează în cadrul primăriei și desfășoară activități de suport pentru realizarea atribuțiilor autorității tutelare locale în domeniul protecției drepturilor copilului*”.

Conform Raportului „Evaluarea situației prestării serviciilor sociale destinate copiilor și familiilor vulnerabile” (2021) realizat în cadrul CTWWC, în anul 2020, doar 2,8% din primării au angajat un astfel de specialist. Astfel, constatăm că în marea majoritate a localităților din țară lipsește specialistul în protecția drepturilor copilului, din cauza lipsei unui program de formare profesională specializată în domeniul protecției copilului, majoritatea programelor existente oferă o pregătire fragmentară, dezvoltând unele unități de competențe insuficiente pentru realizarea eficientă a rolurilor și sarcinilor atribuite. De asemenea, această situație este cauzată de lipsa resurselor la nivel local, care afectează calitatea serviciilor oferite copiilor și familiilor cu copii la nivel comunitar.

Ministerul Muncii și Protecției Sociale planifică, începând cu 1 ianuarie 2024, angajarea a 50 specialiști în protecția drepturilor copilului, iar până în 2026 angajarea etapizată a încă 300 specialiști.

În acest context, Inițiativa Globală CTWWC, în parteneriat cu Keystone Moldova, vor sprijini Ministerul Muncii și Protecției Sociale în elaborarea Standardului de calificare a specialistului în protecția drepturilor copilului, care va include descrierea cerințelor, în termeni de rezultate ale învățării, necesare pentru a exercita ocupația de „specialist în protecția drepturilor copilului”.

În acest scop, Keystone Moldova contractează servicii de consultanță pentru elaborarea Standardului de calificare a specialistului în protecția drepturilor copilului, actualizarea și dezvoltarea după caz a conținuturilor Programului de formare profesională „Protecția copilului” conform Standardul de calificare pentru nivelul 6 CNC.

Standardul de calificare va constitui baza pentru elaborarea curriculumului și suportului de curs la Programul de formare profesională „Protecția copilului”, nivelul 6 CNC și va fi elaborat cu ~~în~~drumarea/coordonarea Keystone Moldova și CTWWC.

Standardul de calificare a specialistului în protecția drepturilor copilului va fi elaborat în corespundere cu [Metodologia de elaborare, validare și aprobare a standardelor de calificare](https://mec.gov.md/sites/default/files/advance_page/metodologia_de_elaborare_validare_si_aprobare_a_standardelor_de_calificare.pdf) aprobată prin ordinul Ministrului Educației și Cercetării nr. 573 din 15 iunie 2022, care constituie liniile directoare pentru elaborarea, validarea și aprobarea standardelor de calificare pentru formarea profesională inițială și continuă de toate nivelurile prevăzute în Cadrul Național al Calificărilor din Republica Moldova ([HG 330/2023](https://www.legis.md/cautare/getResults?doc_id=137990&lang=ro)).

În procesul de elaborare a Standardului de calificare a specialistului în protecția drepturilor copilului se va asigura corelarea cu Standardul de calificare la domeniul de formare profesională 0319 Asistență Socială nivelul 6 CNC aprobat în anul 2023.

1. **SARCINILE, TERMENUL DE REALIZARE ȘI REZULTATELE/PRODUSELE LIVRATE A SERVICIULUI DE CONSULTANȚĂ**

|  |  |  |  |
| --- | --- | --- | --- |
| **Nr.r.** | **Activități** | **Livrabile** | **Număr zile consultanță** |
|  | Elaborarea Standardului de calificare a specialistului în protecția drepturilor copilului, în corespundere cu [Metodologia de elaborare, validare și aprobare a standardelor de calificare](https://mec.gov.md/sites/default/files/advance_page/metodologia_de_elaborare_validare_si_aprobare_a_standardelor_de_calificare.pdf) aprobată prin ordinul Ministrului Educației și Cercetării nr. 573 din 15 iunie 2022 și [Cadrul Național al Calificărilor](https://www.legis.md/cautare/getResults?doc_id=137990&lang=ro) (HG nr.330/2023) și standardele și bune practici internaționale, recomandări ale organizațiilor internaționale/europene de profil | Proiect Standard de calificare elaborat | 10 |
|  | Participarea la ședințele grupului de lucru privind consultarea proiectului Standardului de calificare a specialistului în protecția drepturilor copilului și revizuirea documentului în baza recomandărilor înaintate | Procese verbale ale ședințelor grupului de lucru perfectate | 2 |
|  | Definitivarea proiectului Standardului de calificare a specialistului în protecția drepturilor copilului în baza observațiilor/recomandărilor înaintate în cadrul ședințelor de consultare cu părțile relevante și de către Comisia de validare | Proiect Standard de calificare revizuit | 1 |
|  | Acordarea suportului în perfectarea dosarului Standardului de calificare conform prevederilor Ordinului Ministrului Educației și Cercetării nr. 573 din 15 iunie 2022 și participarea la Ședința de examinare a proiectului standardului în cadrul Consiliului Național pentru Calificări | Dosarul Standardului de calificare perfectat | 3 |
|  | Participarea la ședințele grupului de lucru privind transpunerea standardului de calificare în Programul de formare profesională „Protecția copilului”, nivelul 6 CNC și la ședințele de consultare a proiectului curriculumului și suportului de curs a Programului | Recomandări elaborate | 3 |
|  | Participarea în calitate de formator/formatoare la Programul de formare profesională a specialiștilor în protecția drepturilor copilului | Agenda  Prezentări PP | 2 |
| **Total** | | | **21 zile** |

1. **PERIOADA DE CONTRACTARE:** 15 februarie, 2024 – 30 iunie, 2024
2. **CERINȚE DE CALIFICARE:**

* studii superioare în domenii socio-umane;
* experiență profesională privind dezvoltarea standardelor de calificare;
* experiență de minim 5 ani și cunoștințe solide în domeniul protecției drepturilor copilului;
* experiență relevantă în elaborarea și livrarea programelor de formare continuă pentru specialiști și prestatori de servicii sociale destinate copiilor și familiilor în situație de risc;
* experiență profesională de minim 5 ani în organizarea activităților de formare inițială și continuă a resurselor umane în domeniul asistenței sociale;
* abilități de cercetare și analiză;
* experiență de minim 3 ani în furnizarea de servicii de consultanță în cadrul proiectelor sociale implementate cu sprijinul partenerilor de dezvoltare (USAID, UE, UNICEF etc.) constituie un avantaj;
* cunoașterea limbii engleze.

1. **MODALITATEA DE COLABORARE CU KEYSTONE MOLDOVA**

Serviciile de consultanță vor fi monitorizate de Keystone Moldova. Toate materialele vor fi coordonate cu Keystone Moldova și CTWWC, revizuite conform comentariilor și sugestiilor prezentate și agreate în comun în cadrul ședințelor de consultare cu toate părțile interesate.

1. **PREZENTAREA DOSARULUI DE APLICARE**

**Dosarul va conține următoarele documente:**

1. CV-ul, care va descrie experiența consultantului atât din aspect general, cât și raportat la cerințele descrise în Termenii de Referință. Vor fi incluse și datele de contact a 2 persoane de referință;
2. Oferta financiară pentru 21 de zile de consultanță în USD brut.

Documentele semnate și scanate pot fi expediate la adresa de e-mail: **moldova@khs.org** cu mențiunea „**CTWWC\_Standard de calificare specialist în protecția drepturilor copilului**”.

Candidații interesați vor depune dosarul până la data de  **10 februarie** **2024.**

Doar candidații preselectați vor fi contactați.

Dosarele incomplete nu vor fi evaluate.

1. **DISPOZIȚII FINALE**

Organizația Keystone Moldova declară toleranță zero față de toate formele de abuz și exploatare față de copii și adulții vulnerabili.

Keystone Moldova se ghidează de o politică de protecţie a copilului și de politica privind prevenirea exploatării și abuzului sexual; experții vor semna o declarație prin care se vor angaja să respecte prevederile acesteia.